HOLDLEDER-ABC

Nedenstående er en oversigt over de opgaver, som holdlederne (inkl. den overordnede holdleder (= OH)) har ifm. holdkampe samt regler og praksis, der er vigtige at kende til som holdleder.

# Generel info

## OVERORDNET PLANLÆGNING

### Holdsammensætning

Før sommerferien: OH indhenter tilmeldinger fra spillerne/forældre, sætter holdene sammen og tilknytter en holdleder til hvert hold. Man er holdleder for det hold, som ens eget barn spiller på. I BBK13 spiller vi kun med hold af typen ”4 spillere” eller ”4 piger”. Det betyder, at der i den enkelte holdkamp skal bruges 4 spillere ad gangen. Der kan dog godt være flere (typisk 5-6) spillere tilknyttet disse holdtyper. Så skiftes man bare til at spille kampene. Det kan være en fordel at sætte holdene på 5-6 spillere, da de så bliver mindre sårbare over for afbud og skader i løbet af sæsonen.

August/september (frist normalt ca. 5.9.): OH tilmelder holdene og holdlederne til BadmintonSjælland via badmintonplayer.dk. OH tildeler holdlederne de relevante rettigheder på badmintonplayer.dk (under ”Brugeradgang”), så de kan indberette spilletider, resultater mm. Badmintonplayer sender login til nye holdledere.

Alle spillere oprettes i et Google-dokument [Google-dokument](https://docs.google.com/spreadsheets/d/1RD3pV8LarpYt--aSoA7WhfgcX9NicfMQoTFYQLa76nE/edit%22%20%5Cl%20%22gid%3D0) med kontaktinfo mm. Forældrene indtaster kontaktinfo og trøjestørrelse.

### Spillerunder/spilletider

August: BadmintonSjælland (= BS) udmelder bruttolisten af spillerunder (hvilke weekends der kan komme på tale som spilleweekends). Det enkelte hold spiller på én af de to weekenddage i den pågældende weekend, og kampene inkl. pauser tager sammenlagt ca. 3-4 timer.

September (typisk ca. 15.9.): Når holdene er indberettet, danner BS puljerne og fastlægger spilleweekends for de enkelte hold. Disse spilleweekends kan derefter ses på badmintonplayer.dk under ”Holdturnering”. Søg på klubben (Birkerød BK13).

Der er typisk 4-5 spillerunder (= spilleweekender) pr. sæson for det enkelte hold. I den enkelte spillerunde deltager typisk tre hold (fra hver sin klub, f.eks. A, B og C) og der spilles således normalt tre holdkampe (A mod B, A mod C og B mod C).

I enkelte tilfælde er det fire hold, der mødes, og spiller i alt fire kampe: A mod B hhv. C mod D, herefter A mod C hhv. B mod D. I få tilfælde blot to hold med en kamp A mod B.

September (frist typisk ca. 1.10.): Den enkelte klub / holdleder indberetter tidspunkt (weekenddag og klokkeslæt) for de kampe, der spilles i BBK-hallen (både hjemmekampe og kampe, der spilles mellem to udehold). Dette sker på badmintonplayer.dk. Log ind og gå ind under tandhjulet. Vælg ”Indberet spilletid/sted”. Du kan søge på forskellige rækker og klikke udekampe til og fra mm.

Ud for kampe, der skal spilles i BBK-hallen kan man trykke på en rød ”Vælg”-knap. Her skal indberettes spilletidspunkter. Hver spillerunde har ”navn” efter søndagen i den weekend, hvor den spilles. Kampen kan dog også lægges på lørdagen i den pågældende weekend, hvis dette foretrækkes.

Indberetningen af spilletider skal koordineres med de øvrige holdledere (også for motionistholdene) og med kommunens bookingsystem (via formand/ungdomsformand), så hallerne bookes også for arrangementer udefra.

Normalt vil ungdomsholdlederne holde et møde (ca. 20.9.), hvor haltiderne fordeles.

Ved planlægningen tager værtsholdet (som fastsætter tidspunktet i spilleweekenden) de to yderkampe, hvis der er tre kampe, så gæsterne ikke får lang ventetid. Det betyder til gengæld ventetid for Birkerød-holdet i mellemkampen, hvor der kan hygges i caféen.

|  |  |
| --- | --- |
| Kl. 10 | A-B |
| Kl. 11.15 | A-C |
| Kl. 12.30 | B-C |

Eks.: Her er B hjemmehold

Kampene sættes med f.eks. 1t 15min mellemrum (evt. lidt mere i de højere rækker).

## SELVE KAMPENES STRUKTUR OG FORLØB

For hver holdkamp (som der typisk er to af for hvert hold i den enkelte spillerunde), spilles der fire singler og to doubler, dvs. seks kampe i alt.

|  |  |
| --- | --- |
|  | Single |
| Klub A | Spiller1 | Spiller2 | Spiller3 | Spiller4 |
| Klub B | Spiller1 | Spiller2 | Spiller3 | Spiller4 |

|  |  |
| --- | --- |
|  | Double |
| Klub A | Doublepar1, f.eks. Spiller1 + Spiller2 (eller 1+3) | Doublepar2, f.eks. Spiller3 + Spiller4 (eller 2+4) |
| Klub B | Doublepar1, f.eks. Spiller1 + Spiller2 (eller 1+3) | Doublepar2, f.eks. Spiller3 + Spiller4 (eller 2+4) |

Ved hver holdkamp skal der findes et vinderhold, og da der er seks kampe, kan det jo komme til at stå lige (3-3). I den situation spiller man et ”golden set”, dvs. et enkelt set, som afgør kampen.

Dette set spilles som en double. Det doublepar, der spiller golden set, må ikke have spillet som par tidligere i den pågældende holdkamp. Dvs. hvis fordelingen i de to første doubler har været Spiller1 + Spiller2 hhv. Spiller3 + Spiller4, kan der i Golden Set f.eks. stilles op med en double bestående af Spiller1 + Spiller3.

## HOLDOPSTILLING

Spillerne skal altid stille op i *styrkeorden* efter ranglisten, sådan at 1. singlen spilles af bedste spiller på holdet, 2. singlen af næstbedste etc.

Ranglistepointtallet for den enkelte spiller findes på badmintonplayer under ”Spillere” 🡪 ”Vis spillerprofil” – det er de viste single ”Point” *under den røde bjælke*, som gælder (og ikke det anførte pointtal ved sæsonstart). Man kan også finde tallene ved at gå ind under ”Rangliste” og søge på aldersklasse og klub.

Det er altid det aktuelle ranglistepoint-tal på dagen, som er afgørende for, hvem som spiller 1. singlen, 2. singlen mv. Point-tal skal derfor tjekkes forud for hver holdkamp. Point-tal for de enkelte spillere ændres løbende, fx fra opnåede point fra individuelle stævner. Det er derfor ikke nødvendigvis den samme spiller, som spiller 1. single, 2. single mv. i alle holdkampe. Det kan ændre sig fra gang til gang.

Tilsvarende gælder i double-kampene. Her er det de aktuelle ranglistepoint-tal for double *under den røde bjælke*, som skal anvendes. 1. doublen skal altid – i sammenlagte doublepoint for de to spillere – have flere point end 2. doublen.

Hvis holdet består af flere end fire spillere, kan holdopstillingen benytte alle spillere, så det ikke er de samme fire spillere, der spiller hhv. single og double. Men de skal stadig stille op i den rækkefølge, som deres point tilsiger. Eks:

4 singler: Signe, Mie, Agnes, Eva. 2 doubler: Signe og Julie, Mie og Eva.

Holdet er det samme gennem hele sæsonen – selv om den enkelte spiller opnår højere række, forbliver holdet (og dets spillere) i samme række og pulje i holdkampturneringen.

Reglerne er udførligt beskrevet i ”Fælles reglement for pointgivende ungdomsholdturnering 2020-21 <https://badminton.dk/wp-content/uploads/2020/07/F%C3%A6lles-reglement-for-ungdomsholdturneringen-2020-2021-02072020-3.pdf>

Reglerne er udførligt beskrevet i [”Fælles reglement for pointgivende ungdomsholdturnering 2020-21”](https://badminton.dk/wp-content/uploads/2020/07/F%C3%A6lles-reglement-for-ungdomsholdturneringen-2020-2021-02072020-3.pdf)

## HOLDTYPER

”4 spillere”-hold kan bestå af både drenge og piger. ”4 piger”-hold kan kun bestå af piger.

Hold, der er oprettet som ”4 piger”-hold kan kun møde andre pigehold. Et hold bestående kun af piger kan dog godt være oprettet som et ”4 spillere”-hold, og vil så kunne møde blandede hold.

På ”4-spillere”-holdene tages der ikke hensyn til køn, når holdopstillingen sammensættes. Bedste spiller på holdet er under alle omstændigheder den spiller, der har flest ranglistepoint, næstebedste har næstflest ranglistepoint etc., jf. afsnittet ovenfor. Og på det ene hold kan bedste spiller være en pige, mens det på det andet hold kan være en dreng.

## COACHINGREGLER

Ved afvikling af ungdomsbadmintonkampe i Danmark er følgende coachingregler gældende

|  |  |  |  |  |
| --- | --- | --- | --- | --- |
| Coaching  | U9/U11 | U13 | U15 | U17/U19/Senior/Veteran |
| Mellem dueller | Ikke tilladt | Ikke tilladt | Ikke tilladt | Tilladt |
| Ved ophold i sættene | Ikke tilladt | Ikke tilladt | Tilladt | Tilladt |
| Mellem sæt | Tilladt | Tilladt | Tilladt | Tilladt |

## FAIRPLAY

Det følgende er uddrag af ”Stævne-ABC” (BBK13s egen folder).

**Fairplay**

Der er nogle af reglerne, som kaldes fairplay-regler

**Er bolden inde eller ude?**

Når I spiller en bold, er det spilleren på den banehalvdel, hvor bolden lander, der skal sige om den er inde eller ude. Det betyder, at spillerne også er dommerne. Tælleren, altså personen, der sidder i tællerstolen, skal IKKE hjælpe med at dømme.

Hvis man synes, at modstanderen har dømt en bold forkert, kan man bede om at tage duellen om (det vil sige at duellen ikke tæller, og man spiller den igen).

Hvis man er i tvivl om, hvorvidt en bold, der lander på ens banehalvdel, er inde eller ude, er det modstanderens point (fx hvis man stod med ryggen til eller bare ikke fik set ordentligt efter).

**Serv**

Du må ikke serve, før du er sikker på, at din modstander er klar. Hvis du ikke er sikker, kan du bare spørge ham eller hende. Din modstander er ikke klar, hvis han/hun ikke kigger på dig, ikke har ketsjeren klar, eller ikke står parat med kroppen.

Hvis modstanderen server, før du er klar, kan du bede om at tage duellen om. Modstanderen må ikke sige nej, hvis du ikke var klar og hvis du ikke bevægede dig, efter der var servet. Hvis du først siger, at du ikke var klar, efter du har slået til bolden, er modstanderen ikke forpligtet til at tage den om.

Serven skal være én bevægelse. Man må ikke fx tage ketsjeren hurtigt frem og tilbage for at forvirre modstanderen som en finte.

**Høflighed**

Du siger undskyld til din modstander, hvis du kommer til at skyde ham / hende med bolden, eller hvis bolden rammer nettet eller ketsjerkanten og du derfor vinder duellen, fordi bolden fløj uforudsigeligt og modstanderen derfor havde svært ved at reagere.

Det er ikke ens skyld, at de to ting sker, men man siger alligevel undskyld til modstanderen, fordi man kom til at skade dem (hvis man rammer dem), eller fordi man var heldig (hvis bolden rammer nettet eller kanten af ketsjeren og man vinder duellen på grund af det)

Efter kampen giver man hinanden hånden og siger “tak for kampen”.

Vinderen går op til dommerbordet med kampsedlen.

Man hoverer ikke, når man vinder et point eller modstanderen begår fejl, man smider ikke med ketsjeren eller gør andet, der gør situationen ubehagelig for modstanderen. Man viser i det hele taget sin modstander respekt. Så bliver det også meget rarere at spille med hinanden næste gang, I mødes til et stævne! 😊

**Fairplay – uden for banen**

Som tæller må man ikke hjælpe spillerne med at dømme, og man må ikke heppe på en af spillerne.

Publikum må heller ikke blande sig, men skal lade spillerne på banen dømme selv. Publikum skal være stille under duellerne, men de må gerne komme med opmuntrende tilråb, f.eks. “kom igen” eller ”godt spillet” mellem duellerne. Man klapper ikke, modstanderen begår uprovokerede fejl. Man må dog gerne klappe, når kampen slutter, også selvom den slutter med en fejl (fra modstanderen).

Hvis man som publikum (f.eks. forældre) synes, at modstanderen opfører sig dårligt eller ligefrem snyder, kan man tale med modstanderens forældre / træner om det efter kampen. Husk at tale med respekt og åbenhed; det er ikke sikkert, at spilleren selv ved, at han eller hun gør noget forkert. Oplever man, at ens egen spiller ikke overholder fairplay, tager man en snak med vedkommende – gerne under kampen.

**“Tab og vind med samme sind”**

Ligeså vigtigt som det spillemæssige niveau er også den indstilling du går til stævnet/turneringen med. Hvis du kun går efter at vinde og kun synes, det er sjovt, når man vinder, kommer du let ud for skuffelser. I sagens natur er der altid en vinder og en taber i en kamp - og der er ingen, der altid er vinderen. Hvis du derimod spiller kamp, fordi du synes, det er sjovt at spille badminton; at slå til bolden, at presse sig selv, at se sig selv og modstanderen slå flotte slag, vil du altid få en god oplevelse - lige meget om du vinder eller taber den enkelte kamp. Hvis du tænker, at det er sjovt at PRØVE at vinde, og ikke kun at vinde, får du et fokus på spillet og ikke på resultatet.

Og i øvrigt kan man altid rose sig selv for det, der gik godt: Hvert et vundet set, hvert et vundet point, hvert et godt slag: De er sejre i sig selv!

# Holdlederens opgaver

## GENEREL PLANLÆGNING

**Sætte holdene** til de enkelte holdkampe mht. styrkeorden. Hvis der er flere end fire spillere tilmeldt holdet, skal du desuden fordele spillerne på de forskellige (hold)kampe. Du kan vælge *enten* at tage af sted med præcis fire spillere til den enkelte spillerunde og så lade disse spillere spille alle kampe *eller* du kan tage af sted med alle (eller blot flere end fire), jf. ovenstående eksempel. Se desuden retningslinjerne ovenfor under ”Holdopstilling”. En stor fordel ved at sætte alle stævne til alle weekends er, at det på den måde vil være nemmere at finde en reserve ved f.eks. sygdom. Det kan være en god idé at få hjælp af en træner til at sammensætte doublerne.

**Informere** spillerne og deres forældre om **spilletidspunkter og -steder, mødetid** (f.eks. 30 min. før første kamp, så der er tid til opvarmning), **holdopstilling**, evt. **fællestransport** etc. Husk at bede om bekræftelse fra alle – også når du udsender rettelser til tidligere udmeldinger 😊. Det er en god service både at udsende en overordnet plan i starten af sæsonen og løbende påmindelser om næste kamp, f.eks. 1½ uge før.

Modtage **afbud** og finde **reserver** (spørg OH for nærmere information om, hvilke reserver som kan anvendes). Hvis holdet består af flere end fire spillere, skal de øvrige spillere på holdet spørges / anvendes, inden du må anvende reserver uden for holdet. /// Ved ikke, hvordan jeg kan overtrege den følgende sætning og gøre den blå…. Men den overfløddiggøres af blå sætning under ”Holdsammensætning” . Evt. kan den erstattes af en formaning om at finde reserver, så snart man ved man har et problem/// Det kan være vanskeligt at finde reserver med kort varsel, hvorfor det bør undgås, dvs. stil gerne hold med 5-6 spillere hvis muligt.

## I FORBINDELSE MED DEN ENKELTE KAMP

Håndtere **sidste-øjebliks-afbud**. Hvis det ikke lykkes at finde reserver, må en eller flere kampe evt. udgå. (Modstanderholdet vinder kampen på walk-over = uden kamp)

Give modstanderholdets holdleder en oversigt over din **holdopstilling** senest 15 minutter før kampen går i gang. Holdopstillingen bør også være indtastet på BadmintonPlayer før kampen.

Hvis en spiller er **forsinket**: Holdlederen for værtsholdet skal give evt. forsinkede spillere 15 min. frist fra annonceret kampstart.

Værtsholdets holdleder har ansvaret for at notere **resultaterne** af kampene løbende som de bliver spillet, men alle forældre hjælper med dette. Begge holdledere underskriver holdsedlen, som værtsholdets holdleder skal gemme som dokumentation.

### Ved hjemmekampe i BBK-hallen desuden

Alle kampe, der bliver spillet i BBK-hallen, er vores hjemmekampe (også kampe mellem to gæstende hold). Hjemmeholdet står som arrangør af den pågældende spillerunde.

Sørge for på forhånd at få en **nøgle** til depotet af OH (eller UU / best.)

**Åbne hallen** f.eks. ½ time før første kamp. ~~Man kan indstille en rigel, så yderdøren ikke smækker~~ Der findes en særlig nøglebrik i depotet, som kan sætte den automatiske lås ud af kraft – få en instruktion på forhånd.

Sørge for nye **bolde** til kampene – find dem i fugtskabet i depotet (brug *classic*). Husk at notere på sedlen, hvor mange rør I bruger. Brug gamle bolde fra kurven til opvarmning. Halve rør med ubrugte bolde lægges tilbage nederst i fugtskabet.

Sikre let forplejning i **caféen**, fx kaffe og saftevand, og frugt/kage efter behov.

Byde gæsterne **velkommen**, gøre opmærksom på café etc.

**Sætte kampene i gang** (kalde alle spillere sammen, lade dem hilse på hinanden og fortæl hvem der spiller på hvilke baner etc.) Uddele bolde.

**Indberette alle holdopstillinger og alle resultater** fra alle kampe på badmintonplayer.dk. (også kampe mellem to udehold). Du kan evt. medbringe iPad eller computer, så du kan indberette med det samme, efter at begge holdledere har godkendt resultaterne. Ellers noterer du det hele på papir og indberetter bagefter. Du bør på forhånd [udprinte holdsedler](http://badminton.freshdesk.com/support/solutions/articles/22000223892-udskrivning-af-holdseddel) fra badmintonplayer.dk. Det er en god ide at have papirløsningen klar som backup. Du skal indberette under tandhjulet 🡪 ”Indberet [resultat](http://badminton.freshdesk.com/support/solutions/articles/22000011775-hvordan-indberetter-jeg-holdkamps-resultater)” senest om mandagen inden kl. 12. Du kan indtaste din egen [holdopstilling](http://badminton.freshdesk.com/support/solutions/articles/22000212830-indberetning-af-holdopstilling-som-hjemme-og-udehold) på forhånd (kan gemmes som kladde).

Alle holdledere har fået oprettet profiler på badmintonplayer.dk og er blevet tildelt de relevante brugerrettigheder som BBK13-holdledere. Du kan se spilletidspunkter og -steder samt indberette holdopstilling og resultater mm. under ”tandhjulet”, når du er logget ind.

### Ved udekampe desuden

Evt. koordinere **fælles transport**

# Trænerdeltagelse

I 2020-2021 er det et nyt fokuspunkt for klubben at styrke klubånden og sørge for, at spillerne får gode oplevelser socialt og sportsligt. Derfor sender vi en træner med ud til nogle af holdkampene – ikke mindst til de mindre rutinerede spillere / holdledere.

Der vil komme nærmere info om dette tiltag på mail.

# Kamptræning

I løbet af sæsonen arrangeres forløb i kamptræning fredage 17.30-19. Hold øje med mails og på hjemmesiden under ”Event”.

# Hvor finder jeg…

### OVERSIGT OVER HOLDETS KAMPE

Badmintonplayer.dk 🡪 ”Holdturneringer” 🡪 søg på den relevante klub 🡪 Vælg række 🡪 tryk på ”Vis alle kampe” (står med rødt). Alle puljens kampe kommer frem.

ELLER: [Google-dokumentet](https://docs.google.com/spreadsheets/d/1RD3pV8LarpYt--aSoA7WhfgcX9NicfMQoTFYQLa76nE/edit%22%20%5Cl%20%22gid%3D0) (lægges op efter 24.9.)

### ADRESSER/KONTAKTINFO PÅ EGNE SPILLERE

Oversigt i [google-dokumentet](https://docs.google.com/spreadsheets/d/1RD3pV8LarpYt--aSoA7WhfgcX9NicfMQoTFYQLa76nE/edit%22%20%5Cl%20%22gid%3D0)

### RESERVER

Find en spiller med ca. samme antal ranglistepoint (ved sæsonstart) som den spiller, der skal erstattes – eller spørg OH

### KONTAKTINFO PÅ MODSTANDERNES HOLDLEDER

Badmintonplayer.dk 🡪 Gå til oversigt over holdets kampe. Tryk på kampens nummer

### INDBERET HOLDOPSTILLING (= INDBERET RESULTAT)

Badmintonplayer.dk 🡪 Log ind, tryk på tandhjulet til højre, tryk på ”Indberet resultat”. ~~Hvis du ikke har direkte adgang, skal du bruge adgangskoden ”bbk13”~~

### ~~OVERSIGT OVER HOLDKAMPTRÆNING~~

~~Under ”[Event](https://www.bbk13.dk/cms/eventoverview.aspx)” på hjemmesiden (lægges op ca. 1.9.)~~

### HOLDTURNERINGSREGLERNE

[Holdturneringsreglerne](http://badminton.dk/om-badminton-danmark/love-regler/reglementer/holdturneringer/) kan findes på BadmintonDanmarks hjemmeside

### BADMINTONSJÆLLANDS HOLDLEDERMANUAL

Link til BadmintonSjællands holdledermanual kan findes på [DGIs ungdomsholdturneringsside](https://www.dgi.dk/badminton/arrangementer/202117105000)

### HJÆLPEFUNKTION TIL BADMINTONPLAYER

På [DGIs ungdomsholdturneringsside](https://www.dgi.dk/badminton/arrangementer/202117105000) finder du links til instruktioner i indberetning af resultater mm.